സംസ്ഥാനത്ത് സ്വർണ വില കുത്തനെ കുറയുന്നു . രണ്ട് ദിവസത്തിനുള്ളിൽ പവന് 440 രൂപ കുറഞ്ഞു . ഇന്നു പവന് 22600 രൂപയാണ് സ്വർണത്തിന്റെ വില . ഇന്നലത്തെ വിലയെ അപേക്ഷിച്ച് 120 രൂപയാണ് ഇന്ന് പവന് കുറഞ്ഞത് . ഒരു ഗ്രാമിന് 2825 രൂപയാണ് വില . ഓണക്കാലത്ത് സ്വർണവില 23480 രൂപ വരെ ഉയർന്നിരുന്നു . എന്നാൽ പിന്നീട് സ്വർണവില പടിപടിയായി കുറഞ്ഞുവരികയായിരുന്നു . ഒക്ടോബർ ഒന്നിന് 23120 രൂപയായ സ്വർണവില ഒക്ടോബർ നാലിന് ഒറ്റയടിക്ക് 320 രൂപയാണ് കുറഞ്ഞത് . ഇന്നു 120 രൂപ കൂടി കുറഞ്ഞതോടെ രണ്ടു ദിവസത്തിനിടയിൽ സ്വർണവില 440 രൂപയാണ് പവന് കുറഞ്ഞത് . രാജ്യന്തര വിപണിയിലെ വിലക്കുറവാണ് കേരളത്തിലും പ്രതിഫലിക്കുന്നത് . വരുംദിവസങ്ങളിലും കേരളത്തിൽ സ്വർണവില കുറയുമെന്നാണ് സൂചന . രൂപയുടെ മൂല്യം വർദ്ധിക്കുന്നത് സ്വർണവില കുറയാൻ കാരണമാകുമെന്നും വിപണിയിലെ വിദഗ്ദ്ധർ സൂചിപ്പിക്കുന്നു .